CELEX: 52010PC0325
Language: ro
Date: 2010-06-22
Title: Propunere de Regulament (UE) Nr. …/... al Parlamentului European şi al Consiliului din de modificare a Regulamentului (CE) nr. 2187/2005 al Consiliului în ceea ce priveşte interzicerea respingerii selective şi restricţiile la pescuitul de cambulă şi de calcan în Marea Baltică şi în strâmtorile Belts şi Sound

|

52010PC0325

 Propunere de Regulament (UE) Nr. …/... al Parlamentului European şi al Consiliului din de modificare a Regulamentului (CE) nr. 2187/2005 al Consiliului în ceea ce priveşte interzicerea respingerii selective şi restricţiile la pescuitul de cambulă şi de calcan în Marea Baltică şi în strâmtorile Belts şi Sound  /* COM/2010/0325 final - COD 2010/0175 */  

	[pic] | COMISIA EUROPEANĂ |Bruxelles, 22.6.2010COM(2010)325 final2010/0175 (COD)Propunere deREGULAMENT (UE) NR. …/... AL PARLAMENTULUI EUROPEAN ȘI AL CONSILIULUIdinde modificare a Regulamentului (CE) nr. 2187/2005 al Consiliului în ceea ce privește interzicerea respingerii selective și restricțiile la pescuitul de cambulă și de calcan în Marea Baltică și în strâmtorile Belts și SoundEXPUNERE DE MOTIVERegulamentul (CE) nr. 2187/2005 al Consiliului prevede măsuri tehnice specifice pentru conservarea resurselor halieutice din Marea Baltică și din strâmtorile Belts și Sound. Prezentul regulament conține, printre altele, prevederi specifice referitoare la dimensiunea și tipul tuturor componentelor uneltelor de pescuit, inclusiv dimensiunile ochiurilor.Regulamentul (CE) nr. 1226/2009 al Consiliului de stabilire a posibilităților de pescuit și a condițiilor aferente pentru anumite resurse halieutice și grupe de resurse halieutice aplicabile în Marea Baltică pentru 2010 conține dispoziţii referitoare la măsurile tehnice, și anume articolul 7 privind interzicerea respingerii selective, precum și anexa III privind restricțiile la pescuitul de cambulă și de calcan.Având în vedere intrarea în vigoare a Tratatului de la Lisabona, modificarea Regulamentului (CE) nr. 2187/2005 al Consiliului este necesară exclusiv pentru eliminarea dispoziţiilor privind măsurile tehnice ale cadrului de reglementare de stabilire a posibilităţilor anuale de pescuit.2010/0175 (COD)Propunere deREGULAMENT (UE) NR. …/... AL PARLAMENTULUI EUROPEAN ȘI AL CONSILIULUIdinde modificare a Regulamentului (CE) nr. 2187/2005 al Consiliului în ceea ce privește interzicerea respingerii selective și restricțiile la pescuitul de cambulă și de calcan în Marea Baltică și în strâmtorile Belts și SoundPARLAMENTUL EUROPEAN ȘI CONSILIUL UNIUNII EUROPENE,având în vedere Tratatul privind funcționarea Uniunii Europene, în special articolul 43 alineatul (2),având în vedere propunerea Comisiei Europene,având în vedere avizul Comitetului Economic și Social European,după transmiterea propunerii către parlamentele naționale,hotărând în conformitate cu procedura legislativă ordinară,întrucât:1.  Regulamentul (CE) nr. 2187/2005 al Consiliului[1] prevede măsuri tehnice specifice pentru conservarea resurselor halieutice din Marea Baltică și din strâmtorile Belts și Sound, și în special restricții privind anumite specii, dimensiuni și zone.2.  Regulamentul (CE) nr. 1226/2009 al Consiliului din 20 noiembrie 2009 de stabilire a posibilităților de pescuit și a condițiilor aferente pentru anumite resurse halieutice și grupe de resurse halieutice aplicabile în Marea Baltică pentru 2010[2] prevede la articolul 7 interzicerea respingerii selective iar la anexa III restricții la pescuitul de cambulă și de calcan.3.  Aceste măsuri tehnice prevăzute în Regulamentul (CE) nr. 1226/2009 trebuie introduse în Regulamentul (CE) nr. 2187/2005 al Consiliului începând cu ianuarie 2011 întrucât, având în vedere intrarea în vigoare a Tratatului de la Lisabona, este necesară eliminarea acestor măsuri tehnice, care sunt de natură permanentă, din cadrul de reglementare de stabilire a posibilităţilor anuale de pescuit.4.  Prin urmare, Regulamentul (CE) nr. 2187/2005 trebuie modificat în consecință,ADOPTĂ PREZENTUL REGULAMENT:Articolul 1Regulamentul (CE) nr. 2187/2005 se modifică după cum urmează:(1) Se introduce articolul 15a:„Articolul 15aInterzicerea respingerii selectiveToate speciile supuse unor cote care sunt capturate în cursul operațiunilor de pescuit trebuie preluate la bordul navei și ulterior debarcate, cu excepția cazului în care aceasta contravine obligațiilor stabilite de legislația UE în domeniul pescuitului care instituie măsuri tehnice, de control și de conservare, în special de prezentul regulament și de Regulamentele (CE) nr. 2371/2002, precum și Regulamentul (CE) nr. 1224/2009 al Consiliului[3].”(2) Se introduce articolul 18a:„Articolul 18aRestricții la pescuitul de cambulă și de calcan1. Se interzice reținerea la bord a următoarelor specii de pește, capturate în zonele geografice și în cursul perioadelor menționate mai jos:Specie | Aria geografică | Perioada |Cambulă (Platichthys flesus) | Subdiviziunile 26, 27, 28 și 29 la sud de 59°30'N Subdiviziunea 32 | 15 februarie - 15 mai 15 februarie - 31 mai |Calcan (Psetta maxima) | Subdiviziunile 25, 26 și 28 la sud de 56°50'N | 1 iunie-31 iulie |2. Prin derogare de la alineatul (1), atunci când se pescuiește cu traul, plasă-pungă daneză sau unelte similare cu o dimensiune a ochiurilor de plasă egală cu sau mai mare de 105 mm sau cu setci, cu plase de încurcare și cu setci cu sirec cu o dimensiune a ochiurilor de plasă egală cu sau mai mare de 100 mm, capturile accidentale de cambulă și calcan pot fi reținute la bord și debarcate în limita a 10% greutate în viu a capturii totale reținute la bord și debarcate în perioadele de prohibiție prevăzute la paragraful 1.”Articolul 2Prezentul regulament intră în vigoare în a douăzecea zi de la data publicării.Prezentul regulament se aplică de la 1 ianuarie 2011.Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles,Pentru Parlamentul European Pentru ConsiliuPreședintele Președintele [1] JO L 349, 31.12.2005, p. 1.[2] JO L 330, 16.12.2009, p. 1.[3] JO L 343, 22.12.2009, p. 1.